Universis presencium inspecturis Jacobus Rødh, canonicus ecclesie Aboensis et curatus ecclesie Loya territorii Vesternylandie, salutem in Domino sempiternam. Notum facio per presentes, quod juxta fidedignorum assercionem lator presencium Andreas Kelso, parrochianus meus de capella Wikten, sororem habuit legitimam nomine Margaretam, matrimonio junctam cuidam piscatori Revalie. Que quidem Margareta vita defungebatur in hyeme proxime preterita circa natale Jhesu Cristi, Domini nostri. In cujus rei evidenciam signetum meum manuale presentibus subscripsi, me sigillum non habente. Datum Loya anno Domini 1433°, sexta die septembris. Jacobus Rødh.